En perfekt base at se alt hvad Paris har at byde på, i gåafstand. Den kunne ikke ligge mere centralt. Raphaele mødte os og satte os ind i tingene.
Hun var også så sød at spørge hvornår vi skulle flyve hjem, og da det var sent, og checkout var allerede kl 10, checkede hun kalenderen, og kunne se at vi sagtens kunne blive nogle timer, inden næste gæst ankom - stor service!
Lejligheden var komfortabel og lækkert indrettet, og sengen god at sove i.
Lige uden for porten, er det skønneste miljø at spise, eller drikke i, men uden at ‘larmen’ kan høres i lejligheden.
Dette sted er allerede på min favoritliste, og kommer jeg til Paris igen, vil jeg se om denne er ledig!